تنویر عباسی

ڈاکٹر تنویر عباسی (پیدائش: 7 دسمبر، 1934ء - وفات: 25 نومبر، 1999ء ) پاکستان سے تعلق رکھنے والے سندھی زبان کے مشہور و معروف شاعر، محقق اور نقاد تھے۔ وہ شاہ عبداللطیف بھٹائی کی شاعری پرتحقیقی و تنقیدی کتاب شاہ لطیف جی شاعری کی وجہ سے مشہور معروف ہیں۔

حالات زندگی 
ڈاکٹر تنویر عباسی 7 اکتوبر، 1934ء کوصوبھودیرو، ضلع خیرپور، سندھ، برطانوی ہندوستان (موجودہ پاکستان میں پیدا ہوئے۔ ان کا اصل نام نورالنبی تھا۔ ان کی تصانیف میں رگوں تھیوں رباب، سج تری ائیں ھیٹان، ہی دھرتی، تنویر چئے، منھن جنیں مشعل، ساجن سونھن سرت ،شاہ لطیف جی شاعری، نانک یوسف جو کلام اور کلام خوش خیر محمد ہیسباٹی قابلِ ذکر ہیں۔

تصانیف 
 تنویر چئے (شاعری)
 ہی دھرتی (شاعری)
 ترورا (مضامین)
 نانک یوسف جو کلام (تنقید)
 کلام خوش خیر محمد ہیسباٹی (تنقید)
 سج تری ہیٹھاں (شاعری)
 شاہ لطیف جی شاعری (لطیفیات)
 بارانا بول (بچوں کا ادب)
 جے ماریانہ موت (ناول)
 شعر (شاعری)
 رگوں تھیوں رباب (شاعری)

اعزازات 
حکومت پاکستان نے ڈاکٹر تنویر عباسی کے فن کے اعتراف میں ان کی وفات کے بعد صدارتی تمغا برائے حسن کارکردگی اور تمغا امتیازعطا کیا۔ اس کے علاوہ انہوں نے پاکستان رائٹرز گلڈ ایوارڈ اور نارائن شیام ایوارڈ بھی حاصل کیے۔

وفات 
ڈاکٹر تنویر عباسی 25 نومبر، 1999ء کو اسلام آباد، پاکستان میں وفات پاگئے۔ وہ اسلام آبادکے مرکزی قبرستان میں سپردِ خاک ہوئے۔

حوالہ جات 

1934ء کی پیدائشیں
1999ء کی وفیات
پاکستانی شعرا
پاکستانی مترجمین
پاکستانی مسلم شخصیات
پاکستانی مصنفین
پاکستانی نثر نگار
تمغائے امتیاز وصول کنندگان
تمغائے حسن کارکردگی وصول کنندگان
سندھی شخصیات
سندھی شعرا
سندھی مصنفین
ضلع خیرپور کی شخصیات
مضامین جن میں سندھی زبان کا متن شامل ہے